|  |
| --- |
| **ԱՐԹԻԿ ՀԱՄԱՅՆՔԻ ՂԵԿԱՎԱՐ ՄԽԻԹԱՐ ՎԱՐԱԳՅԱՆԻ ՈՒՂԵՐՁՆ ԸՆՏԱՆԻՔԻ ՕՐՎԱ ԿԱՊԱԿՑՈՒԹՅԱՄԲ:** |
| Սիրելի՛ ծնողներ, տատիկներ և պապիկներ, քույրեր և եղբայրներ, որդիներ և դուստրեր, արթիկցիներ.Շնորհավորում եմ ձեզ Ընտանիքի միջազգային օրվա առթիվ:Հայկական իրականության մեջ ընտանիքի, ընտանեկան արժեքների ու փոխհարաբերությունների կարևորությունն ու բարձր գնահատանքը ոչ միայն խոսքեր են, այլև հազարամյակների ավանդական իրողություն: Մեր ժողովրդի դեպքում այն առանձնահատուկ նշանակություն է ունեցել, քանի որ դարեր շարունակ, չունենալով պետականություն, հենց հայ ընտանիքում է ծնունդ առել, ձևավորվել ու ժառանգվել արժեքների ամբողջությունը: Այս ամենից ելնելով կարող եմ հավաստել, որ ընտանիքը մեզանից յուրաքանչյուրի համար ամենաբարձր արժեքներից է: Սա տոն է, որը խորհրդանշում է մեր հարգալից վերաբերմունքը մեր ընտանիքի, մեր հարազատների հանդեպ:Մեր մեծ ընտանիքում՝ Արթիկում, ընտանիքներն ամուր հիմքերով հենված են սիրո և համերաշխության վրա, որտեղ պահպանվում են հայի լավագույն ավանդույթները, որտեղ մեծարվում են պապերն ու հայրերը, որտեղ ծնողներն իրենց զավակների համար ճիշտ ու ազնիվ ապրելակերպի, փոխադարձ սիրո ու միմյանց նկատմամբ անմնացորդ նվիրումի կենդանի օրինակներ են: Թո՛ղ յուրաքանչյուր արթիկցու, յուրաքանչյուր հայի ընտանիքում լինի սեր, համերաշխություն, թո՛ղ բոլոր ընտանիքներում հնչի մանկան անհոգ ծիծաղ, թո՛ղ ձեր յուրաքանչյուր օրը սկսվի ձեր սիրելիների ու հարազատների երջանիկ ժպիտով:Բոլոր ընտանիքներին մաղթում եմ ընտանեկան ջերմություն, բարեկեցություն և խաղաղություն: |